На основу члана 15., 22. 61. и 63. Пословника Градског већа града Врања („Службени гласник града Врања“, број: 20/2016), Градско веће града Врања, на седници одржаној дана 25.12.2018.године, донело је

# Р Е Ш Е Њ Е

**О ОБРАЗОВАЊУ ОРГАНИЗАЦИОНОГ ОДБОРА ЗА ОБЕЛЕЖАВАЊЕ**

**МАНИФЕСТАЦИЈЕ „СПОРТСКИ ДАНИ У ВРАЊУ 2019“**

**Члан 1.**

**ОБРАЗУЈЕ СЕ** Организациони одбор за обележавање манифестације „Спортски дани у Врању 2019“, у саставу:

председник,

**Ненад Ђорђевић,** члан градског већа,

чланови Одбора,

1. **Бојан Костић,** члан Градског већа,
2. **Јелана Пејковић**, секретар Градског већа,
3. **Давор Тасић**, представник Клуба малог фудбала „Врање“,
4. **Мартин Ђурђијевић**, представник ЈУ Спортска хала,
5. **Никола Радисављевић**, представник Кошаркашког клуба „Пантери“,
6. **Биљана Стојковић**,представик Спортског Савеза,
7. **Марјн Станојковић**,Кошаркашки клуб „Пантери“ и
8. **Бранислав Миленкови**ћ,представник Стонотениског клубу.

**Члан 2.**

Задатак Организационог одбора је да предузме све потребне мере и активности ради обележавања манифестације „Спортски дани у Врању 2019“ и стара се о њиховој реализацији.

**Члан 3.**

Мандат Организационог одбора траје од дана доношења Решења, до завршетка задатка из члана 2. ововг Решења.

**Члан 4.**

Решење ступа на снагу даном доношења.

**ГРАДСКО ВЕЋЕ ГРАДА ВРАЊА,**

**дана: 25.12.2018. године број: 06-246/1/2018-04**

**ПРЕДСЕДНИК ГРАДСКОГ ВЕЋА,**

**др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

**ГРАДСКОГ ВЕЋА,**

**Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-246/2018-04**

**Дана: 25.12.2018. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 25.12.2018. године, разматрало је захтев Црквене општини Врање, за одобрење новчаних средстава, за куповину златника, ради обележавања Божићних празника у складу са традицијом и донело следећe

***З А К Љ У Ч К E***

1.Одобравају се новчана средства у износу од 12.000,00 динара Црквеној општини Врање, за куповину златника, ради обележавања Божићних празника у складу са традицијом.

2. Задужује се Одељење за буџет и финансије да одобрена средства из тачке 1. овог Закључка, пренесе у складу са Решењем о употреби текуће буџетске резерве на рачун број: 205-146565-94.

Закључке доставити: Црквеној општини Врање, Одељењу за буџет и финансије и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

**ГРАДСКОГ ВЕЋА,**

**Јелена Пејковић**

На основу члана 34 Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 и 113/2017 и 95/18), члана 10 став 1 тачка 1 и став 2 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права као и поступцима јавног надметања и прикупљања писаних понуда (Службени гласник РС број 16/18), члана 25 Одлуке о давању у закуп пословног простора у јавној својини града Врања ( Службени гласник града Врања број 24/48) , Одлуке о Комисије за давања у закуп пословног простора у јавној својини града Врања о одређивању закупца број 06-222/2/18-04 од 06.12.2018. године и члана 61 и 63 Пословника Градског већа града Врања ( Службени гласник града Врања број 20/16), Градско веће града Врања на седници одржаној дана 25.12.2018. године донело је:

**О Д Л У К У**

**о давању у закуп пословног простора у јавној својини**

**града Врања у поступку јавног надметања**

**Члан 1.**

Даје се у закуп пословни простору јавној својини града Врања, на одређено време од 5(пет) година и то:

1.Пословни простор у Врању – локал 1, улица Београдска број 13, површине 33м2, нак.п.бр.7412 уписане у Листи непокретности број 14762 КО Врање 1, закупцу Жаклина Вељковић, ПР ГРАФИКА ПАЛАНЗА, Врање, улица Краља Стефана Првовеначног бб по цени од 700,00 динара по м2, месечно без ПДВ-а.

2.Пословни простору у Врању - локал, улица Београдска број 15, површине 70м2, на к.п. број 7412 уписане у листи непокретности број 14762 КО Врање 1 закупцу ВИНВИН ШОП д.о.о. Чачак, улица Кнеза Васе Поповића број 18, по цени од 1.250,00 динара по м2, месечно без ПДВ-а.

**Члан 2.**

Пословни простор из члана 1. ове Одлуке даје се у закуп у виђеном стању, ради обављања делатности за коју је закупац регистрован код Агенције за привредне регистре.

**Члан 3.**

Закупци пословног простора из члана 1. ове Одлуке су у обавези да у року од 7 (седам)дана од дана пријема ове одлуке закључе Уговор о закупу пословног простора и потпишу записник о примопредаји пословног простора.

**Члан 4.**

Уговор о закупу пословног простора у име града Врање закључиће градоначелник Врања.

**Члан 5.**

Одлука ступа на снагу даном доношења.

**Члан 6.**

Одлука Градског већа града Врања о давању у закуп пословног простора у јавној својни града Врања је коначна.

.

**ГРАДСКО ВЕЋЕ ГРАДА ВРАЊА,**

**дана:25.12.2018. године, број: 06-246/2018-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-246/2018-04**

**Дана: 25.12.2018. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 25.12.2018. године, разматрало је Предлог др Слбодана Миленковића, градоначелника, за доделу поклона првој рођеној беби у 2019 години и донело следећи

***З А К Љ У Ч А К***

Градско веће је сагласно да се првој рођеној беби у 2019. години, у Здравтвеном центру Врање , поклони ваучер у вредности од 50.000,00 динара, за куповину артикала у продајним објектима Здравствене установе „Апотека“ Врање.

Закључак доставити: Здравственој установи „Апотека“ Врање и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014, 101/2016 I 48/17), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 20/2016), Градско веће града Врања разматрало је жалбу Јаковљевић Александра, из Врања, изјављену на Решење Одељења за инспекцијске послове број 323 – 195/18-13, на седници одржаној 25.12.2018. године, донело је:

**Р е ш е њ е**

**ПОНИШТАВА СЕ** Решење Одељења за за инспекцијске послове број 323 – 195/18-13 од 29.08.2018. године, и **предмет враћа првостепеном органу на поновно одлучивање.**

**Образложење**

Одељење за инспекцијске послове донело је Решење број 323 – 195/18-13 од 29.08.2018. године, којим се забрањује држаоцу паса Александру Јаковљевићу, улица Немањина број 1, држање паса у свом стану, и налаже се држаоцу да уклони псе - укупно 30 паса луталица, које чува у непрописним условима, супротно Одлуци о држању паса и мачака на територији града Врања, да место у коме је држао псе очисти и дезинфикује.

Против наведеног Решења Александар Јаковљевић, улица Немањина број 1, упутио је представку Министарству грађевинарства, саобраћаја и инфраструктуре, Сектору за инспекцијске послове, Одсеку за инспекцијске послове у области комуналних делатности због кршења закона и прекорачења овлашћења инспектора зоохигијене Одељења а инспекцијске послове Градске управе града Врања.

Министарство грађевинарства, саобраћаја и инфраструктуре, Сектор за инспекцијске послове, Одсек за инспекцијске послове у области комуналних делатности закључило је на основу садржине представке да су проблеми наведени у истој у надлежности Градског већа града Врања, те је исту доставило Градском већу, као другостепеном органу на даље поступање.

Градско веће разматрало је наводе у жалби и целокупне списе предмета, те на основу тога закључило да је жалба основана.

Оправдани су наводи у жалби да је поступајући инспектор прекорачио границе својих овлашћења, када је наложио извршенику да предузме мере, које су сходно одребама члана 79 став 1 тачка 1 Закона о добробити животиња у надлежности ветеринарског инспектора, док је чланом 78. став 1 тачка 5 истог закона прописано да ветеринарски инспектор има право и дужност да проверава поседовање потребне документације.

Градско веће прихвата у потпуности наводе из жалби у којима се истиче да је одредбама члана 24 Закона о општем управном поступку да органи морају по службеној дужности водити рачуна током целог поступка о својој стварној надлежности. Закон о добробити животиња, у конкретном случају представља пропис којим је прописана искључива надлежност ветеринарског инспектора за вршњењем контроле над спровођењем овог закона.

Првостепени орган је, сходно одредби члана 30. став 1 Закона о инспекцијском надзору, био у обавези да обзиром да је изласком на терен установио да је надзирани објекат повредио закон или други пропис, чију примену надзире друга инспекција, према свом знању и искуству о стању које је затекао сачини записник којег без одлагања прослеђује инспекцији у чијем делокругу је делатност коју обавља, у конкретном случају, ветеринарској инспекцији, ради предузимања радњи и мера из делокруга те инспекције.

Имајући у виду одредбе члана 79 Закона о добробити животиња, Градско веће налази да су наводи жалбе основани, па стим у вези ставља ван снаге Решење 323 – 195/18-13 од 29.08.2018. године, и предмет враћа првостепеном органу на поновно одлучивање.

Првостепени орган ће у поновљеном поступку узети у обзир наводе из овог решења, и донети решење које се заснива на закону.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА**

**Број: 06-246/2/2018-04, дана 25.12.2018. године**

**ПРЕДСЕДНИК**

**ГРАДСКОГ ВЕЋА**

**др Слободан Миленковић**